
Text rozhodnutia
Súd: Krajský súd Bratislava Spisová značka: 1S/206/2013 Identifikačné číslo súdneho spisu: 1013201546 Dátum vydania rozhodnutia: 26. 06. 2014 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2014:1013201546.1 Uznesenie Krajský súd v Bratislave v právnej veci žalobkyne: 1/ A. I., Tr. W. G. XX, E., 2/ U.. O. I., B. XX, E., obe právne zastúpené advokátom: JUDr. Norbert Kálmán, Sv. Beňadika 30/B, Nitra proti žalovanému: Ministerstvo dopravy, výstavby a regionálneho rozvoja SR, Námestie Slobody 6, Bratislava o preskúmanie zákonnosti rozhodnutia žalovaného č. 14823/2013/B622-SV/z.38438/Pek zo dňa 24.6.2013, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobkyne sa žalobou doručenou tunajšiemu súdu dňa 26.8.2013 domáhali preskúmania zákonnosti a následne zrušenia rozhodnutia žalovaného č. 14823/2013/B622-SV/z.38438/Pek zo dňa 24.6.2013 v spojení s rozhodnutím Obvodného úradu Nitra, odbor výstavby a bytovej politiky č. MR- OVBP2-2013/00046-002 zo dňa 23.1.2013. Z obsahu podanej žaloby vyplýva, že žalobkyne sa domáhali postupu podľa ustanovení druhej hlavy piatej časti OSP upravujúcej rozhodovanie o žalobách proti rozhodnutiam a postupom správnych orgánov. Podľa ust. § 1 ods. 1 zákona č. 71/1992 Zb. v znení zmien a doplnkov (ďalej len zákon o súdnych poplatkoch) súdne poplatky sa vyberajú za jednotlivé úkony alebo konanie súdov, ak sa vykonávajú na návrh a za úkony orgánov štátnej správy súdov a prokuratúry uvedené v Sadzobníku súdnych poplatkov a poplatku za výpis z registra trestov, ktorý tvorí prílohu tohto zákona. Podľa ust. § 5 ods. 1 písm. a) zákona o súdnych poplatkoch, poplatková povinnosť vzniká podaním návrhu, odvolania a dovolania alebo žiadosti na vykonanie poplatkového úkonu, ak je poplatníkom navrhovateľ, odvolateľ a dovolateľ. Podľa ust. § 8 ods. 1 citovaného zákona, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti. Podľa ust. § 10 ods. 1 citovaného zákona, ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote 10 dní od doručenia výzvy, ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania pred tým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutia bez nariadenia pojednávania, nebola dlhšia ako 2 mesiace, túto lehotu môže predseda súdu z dôležitých dôvodov predĺžiť. Podľa položky č. 10 písm. a) Sadzobníka súdnych poplatkov v platnom znení sa platí súdny poplatok z návrhu na preskúmanie zákonnosti rozhodnutia orgánu verejnej správy na základe žaloby, ak v písmenách b) až d) nie je ustanovené inak 70,- €. Žalobkyne si poplatkovú povinnosť spolu so žalobou nesplnili, preto ich súd výzvou zo dňa 10.3.2014 vyzval na zaplatenie súdneho poplatku za žalobu v lehote 10 dní vo výške 70,- €. Výzva na zaplatenie súdneho poplatku bola doručená dňa 17.3.2014 právnemu zástupcovi žalobkýň (podľa doručenky č.l. 18 spisu). Žalobkyne súdny poplatok na výzvu súdu nezaplatili, preto súd podľa ust. § 10 ods. 1 zákona o súdnych poplatkoch, konanie pre nezaplatenie súdneho poplatku zastavil. O trovách konania súd rozhodol podľa ust. § 146 ods. 1 písm. c) v spojení s ust. § 246c OSP tak, že žiadnemu z účastníkov nepriznal náhradu trov konania. Poučenie: Proti tomuto rozhodnutiu možno podať odvolanie do 15 dní odo dňa jeho doručenia na Krajský súd v Bratislave, písomne, dvojmo. Z podania musí byť zjavné, ktorému súdu je určené, kto ho robí, ktorej veci sa týka a čo sleduje a musí byť podpísané a datované (§ 42 ods. 3 O.s.p). V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 O.s.p.). Podľa § 205 ods. 2 O.s.p. odvolanie možno odôvodniť len tým, že: a/ v konaní došlo k vadám uvedeným v § 221 ods. 1 O.s.p.; b/ konanie má inú vadu, ktorá mohla mať za následok nesprávne rozhodnutie vo veci; c/ súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností; d/ súd prvého stupňa dospel na základe vykonaných dôkazov k nesprávnym skutkovým zisteniam; e/ doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205 a/ O.s.p.); f/ rozhodnutie súdu prvého stupňa vychádza z nesprávneho právneho posúdenia veci. Rozsah, v akom sa rozhodnutie napáda a dôvody odvolania môže odvolateľ rozšíriť len do uplynutia lehoty na odvolanie.

